open-index/open-wikipedia-markdown huggingface dataset:
Brieštie

**Brieštie** je obec na Slovensku v okrese Turčianske Teplice.

## Polohopis
Obec leží v severnej časti pohoria Žiar v úzko zarezanom údolí potoka Briešťanka. Nadmorská výška  v strede obce je  a v chotári 536 – 

Hornatý povrch chotára tvoria druhohorné horniny (vápence, slieňovce, dolomity).  Má rendziny a pararendziny. Rendziny sú dvojhorizontové A-C pôdy vyvinuté výlučne zo zvetralín pevných karbonátových hornín. Nesúvisle je zalesnený jedľobučinami, miestami smrečinami.

## Dejiny
Obec nesie názov podľa staroslovenského pomenovania stromu brest - berest. Táto pôvodne poddanská obec sa prvýkrát spomína roku 1392 ako Beryssth (Brestovec). Obyvateľstvo sa zaoberalo poľnohospodárstvom a bolo väčšinou nemeckej národnosti. V roku 1954 bola k obci pripojená obec Hadviga.

## Kultúra a zaujímavosti
### Pamiatky
* Dedinská zvonica, zrubová drevená stavba s prvkami ľudového staviteľstva na pôdoryse štvorca z roku 1903. Ukončená je barokovou helmicou. Nachádza sa tu zvon z roku 1722.
* Rímskokatolícky kostol Nepoškvrneného počatia Panny Márie v časti Hadviga, jednoduchá jednoloďová stavba s pravouhlým ukončením presbytéria a predstavanou vežou zo začiatku 20. storočia. Stavba má hladké fasády, veža je členená lizénami a ukončená ihlancovou helmicou. 
* Dedinská zvonica v časti Hadviga, drevená stavba na pôdoryse štvorca s ihlancovou helmicou. Je členená priebežnou podlomenicou na dve úrovne.

## Referencie

## Iné projekty

## Externé odkazy
* 


Kategória:Obce okresu Turčianske Teplice
Borcová

**Borcová** je obec na Slovensku v okrese Turčianske Teplice.

## Kultúra a zaujímavosti
### Pamiatky
* Dedinská zvonica spojená s požiarnou zbrojnicou, ľudová murovaná stavba na pôdoryse obdĺžnika s nadstavanou murovanou štvorcovou zvonicou s ihlancovou helmicou zo začiatku 20. storočia. Stavba má hladké fasády, rezonančné otvory sú polkruhovo ukončené. 

## Osobnosti obce
### Rodáci
* Michal Salaki, (* 1744 – † 1796), rímskokatolícky kňaz

## Referencie

## Iné projekty


Kategória:Obce okresu Turčianske Teplice
Kaľamenová

**Kaľamenová** je obec na Slovensku v okrese Turčianske Teplice. 

## Polohopis
Obec leží 20 km na juh od Martina v Turčianskej kotline, na pravom brehu potoka Jasenica. 

## Časti obce
### Osada Za Hájom


Súčasťou obce je aj osada *Za Hájom*. Situovaná je v najjužnejšej časti katastrálneho územia Kaľamenovej, neďaleko obce Budiš, na odbočke z cesty spájajúcej Budiš a Dubové.

## Dejiny
Táto pôvodne zemianska obec, patriaca rodu Rakovských, neskôr poddanská, sa prvýkrát spomína v roku 1240 ako Laskouch. 

## Kultúra a zaujímavosti
### Pamiatky
* Kúria Rakovských, neskororenesančná jednopodlažná trojtraktová stavba na pôdoryse písmena L zo 17. storočia.. Bola upravovaná v 18. a 19. storočí. Budova je dnes využívaná ako hospodárstvo s chovom koní.

## Referencie

## Iné projekty

## Externé odkazy
* 


Kategória:Obce okresu Turčianske Teplice
Jazernica (obec)

**Jazernica** je obec na Slovensku v okrese Turčianske Teplice. 

## Kultúra a zaujímavosti
### Pamiatky
* Rímskokatolícky kostol svätej Barbory, jednoduchá jednoloďová stavba s polkruhovým ukončením presbytéria a vežou tvoriacou súčasť jej hmoty zo začiatku 15. storočia, podľa niektorých odborníkov by však mohol byť postavený už koncom 13. storočia. Presbytérium je zaklenuté šesťdielnou gotickou rebrovou klenbou. Vznik krovu kostola bol dendrochronologicky určený do rokov 1507-1508. Kostol prešiel prestavbou okolo roku 1517. Z tohto obdobia pochádza aj neskorogotický krídlový oltár sv. Anny Samotretej a sv. Barbory, jeho maľby sa pripisujú Majstrovi Hansovi, spolupracovníkovi Majstra Pavla z Levoče. Ďalšia úprava sa uskutočnila okolo roku 1730, kedy bola do priestoru lode umiestnená drevená empora, rozširujúca kapacitu kostolíka.
* Renesančná kúria, jednopodlažná obdĺžniková dvojtraktová stavba zo 16. storočia (na čísle 16), patriaca pôvodne rodu Jazernických alebo Trnavských. Kúria prešla stavebnými úpravami v prvej polovici 19. storočia.

Kostol sv. Barbory Jazernica DSC 0809.jpg|Kostol svätej Barbory
Kúria Jazernica číslo 16 DSC 0812.jpg|Renesančná kúria
Kúria Jazernica číslo 16 DSC 0815.jpg
 

## Osobnosti obce
### Rodáci
* Andrej Koša (* 1800 – † 1887), zeman, richtár Turčianskeho Svätého Martina (dnes Martin), členom Matice slovenskej a účastník Memorandového zhromaždenia.
* Ján Bojmír (* 1887 – † 1970), publicista, pedagóg, organizátor turistiky.

## Referencie

## Pozri aj
* Zoznam kultúrnych pamiatok v obci Jazernica

## Iné projekty

## Externé odkazy
* 
* Apsida.sk- profil stredovekého kostola


Kategória:Obce okresu Turčianske Teplice
Ivančiná

**Ivančiná** (maďarsky *Ivánkafalva*, nemecky *Iwantschina*) je obec na Slovensku v okrese Turčianske Teplice. Súčasťou obce je osada Dvorec.

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová gotická stavba s pravouhlým ukončením presbytéria a predstavanou vežou zo začiatku 14. storočia. Architektonické stvárnenie kostola odkazuje na stavebnú hutu pôsobiacu pri kláštore premonštrátov v neďalekom Kláštore pod Znievom. Kostol bol upravovaný v 17. storočí, napriek tomu si zachoval takmer nezmenenú stredovekú podobu. Sakristia je atypicky riešená ako dvojpodlažný priestor. V presbytériu, ktoré je zaklenuté gotickou krížovou klenbou, sa nachádza pastofórium s trojlístkovou kružbou z obdobia okolo roku 1500. Z gotických architektonických detailov sa ďalej dochoval južný portál a ranogotické okná na východnej stene presbytéria a sakristie. Oltár do kostola preniesli v roku 1803 z Viesky kde v tom roku zbúrali kaplnku Kráľovnej anjelov. V roku 1890 zhorel aj s vnútorným zariadením. Kostol má hladké fasády, veža je ukončená ihlancovou helmicou.

súbor:Ivančiná kostol 01.jpg|Kostol sv. Jána Krstiteľa
súbor:Ivančiná kostol 04.jpg
súbor:Ivančiná kostol 03.jpg
súbor:Ivančiná kostol 09.jpg|Detail štrbinového okna


* Evanjelický kostol, jednoloďová neoklasicistická stavba s pravouhlym ukončením presbytéria a predstavanou vežou zo začiatku 20. storočia. Stojí na mieste starého artikulárneho kostola, z ktorého sa dochovalo barokové zariadenie, oltár z roku 1736 a kazateľnica z roku 1745. Fasády sú členené lizénami, okná sú ukončené polkruhom, rímsa je dekorovaná zuborezom. Veža je ukončená barokovou helmicou s laternou.

* Mlyn Jančoškovcov v časti Dvorec, ľudová štvorpriestorová technická stavba na nepravidelnom pôdoryse z prvej tretiny 19. storočia.

Súbor:Ivančiná MF11 (3).jpg|Evanjelický kostol
Súbor:Ivančiná evkostol 03.jpg
Súbor:Ivančiná evkostol 01.jpg


## Osobnosti obce
### Rodáci
* Ján Blasius (* 1684 – † 1763), náboženský spisovateľ, evanjelický farár
* Samuel Mojžišovič (* 1797 – † 1861), statkár, veľkoobchodník, publicista
* Juraj Mojžišovič (* 1799 – † 1860), lekár – chirurg

### Pôsobili tu
* Andrej Blasius (* ? – † 1715), spisovateľ, prekladateľ a pedagóg
* Jakub Záborský (* ? – † 1735), evanjelický farár, cirkevný hodnostár

## Referencie

## Iné projekty

## Externé odkazy
* Oficiálna stránka obce
* Apsida.sk- profil gotického kostola


Kategória:Obce okresu Turčianske Teplice
Moškovec

**Moškovec** je obec na Slovensku v okrese Turčianske Teplice.

## Kultúra a zaujímavosti
### Pamiatky
* Prepriahacia stanica, jednopodlažný objekt z roku 1798. Okná sú dekorované šambránami. Stavbe dominuje brána s vročením z doby jej vzniku. Slúžila na výmenu konských záprahov na poštovej trase z Nitry do Košíc. Kópia tohto objektu stojí v Múzeu slovenskej dediny v Martine.
* Zemianska kúria z polovice 19. storočia.

## Osobnosti obce
### Rodáci

* Ján Rajecký, rímskokatolícky kňaz

## Referencie

## Iné projekty

## Externé odkazy
* 


Kategória:Obce okresu Turčianske Teplice
Horná Štubňa

**Horná Štubňa** je obec na Slovensku v okrese Turčianske Teplice. Obec patrila do Nemcami obývaného regiónu Hauerland, dodnes tu žije malá nemecká menšina.

## Polohopis
Obec leží v juhovýchodnej časti Diviackej pahorkatiny, podcelku Turčianskej kotliny, v blízkosti pomedzia s Veľkou Fatrou a Kremnickými vrchmi. Hornou Štubňou preteká Dedinský potok a vedie ňou cesta I/65 (Martin – Kremnica). Západne od obce vedie rýchlostná cesta R3, ktorá vytvorila obchvat obce a prevzala veľkú časť tranzitu. V blízkosti obce je významný dopravný uzol, kde sa križujú železničné trate Zvolen – Vrútky a Zvolen – Diviaky. Na oboch tratiach sú v blízkosti obce zastávky. 

Turčianske Teplice ležia asi  severne, Kremnica je situovaná južne a dobre dostupná je i na východ položená Banská Bystrica.

## Dejiny
Obec sa nachádza 6 km južne od Turčianskych Teplíc. Názov obce je odvodený od nemeckého *„Stuben“* - chalupa. V chotári obce sa našli nálezy z doby bronzovej, železnej a staroslovienske osídlenie. Prvá písomná zmienka je z roku 1493. V obci do roku 1945 žilo prevažne nemecké obyvateľstvo.

## Časti obce
### Osada Dvor

Súčasťou obce je osada *Dvor*. Nachádza sa niekoľko kilometrov južne od centra obce, pri železničnej stanici Horná Štubňa. Nachádza sa tu penzión a niekoľko obytných domov. V historických dokumentoch sa nespomína.

## Kultúra a zaujímavosti
### Pamiatky
* Rímskokatolícky kostol sv. Joachima a sv. Anny, trojloďová pôvodne renesančná stavba s polygonálnym ukončením presbytéria a predstavanou vežou z rokov 1620-1651. V interiéri sa nachádza neogotické zariadenie, hlavný oltár a kazateľnica od tirolského majstra Runggaldiera z roku 1901. Veža z roku 1657 je ukončená ihlancovou helmicou, fasády kostola sú hladké.
* Kaplnka sv. Jána Nepomuckého z roku 1814
* Kaplnka sv. Vendelína z roku 1894 

Horná Štubňa.JPG|Kostol sv. Joachima a sv. Anny


## Osobnosti obce
* Ján Barlay (* 1871 – † 1931), maďarský lekár a odborný publicista 
* Emília Vášáryová (* 1942), herečka
* Judita Ďurdiaková (* 1948 – † 1992), herečka

## Referencie

## Pozri aj
* Zoznam kultúrnych pamiatok v obci Horná Štubňa

## Iné projekty

## Externé odkazy
* 


Kategória:Obce okresu Turčianske Teplice
Čremošné

**Čremošné** je obec na Slovensku v okrese Turčianske Teplice. Nachádza sa 5 km východne od Turčianskych Teplíc.

## Názov
Názov *Čremošné* je odvodený od stromu čremcha.

**Vývin názvu obce** 

* 1340 – *Polun* (Poľana) - prvá písomná zmienka
* 1398 – *Chermozna*
* 1773 – *Cseremosne, Cžremossne*
* 1786 – *Cscheremóschne, Čsremossne*
* 1808 – *Cseremosne, Cžremossné*
* 1863, 1882–1907 – *Csremosnó*
* 1873 – *Cseremosno*
* 1877 – *Csremosno*
* 1913 – *Turócmeggyes*
* 1920 – *Čriemošno, Čeremošné*
* 1927 – *Čremošné*

## Obyvateľstvo

## Kultúra a zaujímavosti
### Pamiatky
* Súbor ľudovej architektúry, najmä jednopodlažných trojpriestorových zrubových domov so sedlovou strechou a podlomenicou.
 
Súbor:Čremošné.jpg|Miestna ľudová architektúra


## História
**27. júla 1944* sa na Čremošnom konala ilegálna porada Slovenskej národnej rady (známa aj ako porada v Žarnovickej doline). Jej cieľom bolo vypracovať a konkretizovať plán vojenskej a politickej prípravy Slovenského národného povstania. Na porade sa zúčastnilo 12 politikov a dôstojníkov. Politickú oblasť zastupovali títo členovia: Karol Šmidke, Gustáv Husák, Ladislav Novomeský, Ivan Horváth, Jozef Lettrich, Ján Ursíny, Matej Josko a Peter Zaťko. Vojenskú oblasť zastupovali podplukovník Ján Golian, podplukovník Mikuláš Ferienčík, major Jozef Marko a stotník Milan Polák. 
**4. októbra 1944* sa pri Čremošnom odohrala bitka, pri ktorej jednotky I. Taktickej skupiny za pomoci pancierového vlaku Hurban odvrátili nemecký pokus prebojovať sa cez Malý Šturec a otvoriť si cestu k Banskej Bystrici.

## Doprava
Čremošné je prístupné autom z Turčianskych Teplíc smerom na Háj až do Čremošného. Autobus chodí do obce rovnako na linke Turčianske Teplice - Háj - Čremošné. Diaľkové autobusy na trase medzi Banskou Bystricou a Martinom stoja mimo obce na hlavnej ceste číslo 14 na zastávke *Čremošné, Čierna voda*.

Najbližšie železničné spojenie na zastávke Čremošné (na trati Turčianske Teplice - Banská Bystrica), ktorá je mimo obce a v Turčianskych Tepliciach. Od roku 2012 na zastávke železničnej zastávke Čremošné nezastavujú osobné vlaky, nakoľko sa ich prevádzka na trati Dolná Štubňa - Banská Bystrica zrušila a nahradila rýchlikmi. 

Cez obec prechádza žltá cyklistická trasa z Turčianskych Teplíc do Žarnovickej doliny.

## Referencie

## Iné projekty

## Externé odkazy
* Oficiálna stránka obce
* Digitálna samospráva - Čremošné
* Čremošné zo satelitu


Kategória:Obce okresu Turčianske Teplice
Rakša (okres Turčianske Teplice)

**Rakša** je obec na Slovensku v okrese Turčianske Teplice.

## Polohopis
Podhorská obec Rakša leží na hornom Turci, 4 km severovýchodne od centra Turčianskych Teplíc. Je lokalizovaná v Turčianskej kotline, v geomorfologickom podcelku Mošovská pahorkatina a na podhorí Veľkej Fatry, cez obec preteká rovnomenný potok. 

## Dejiny
Prvá zmienka o obci je z roku 1277, kedy sa spomínala ako *Roxa*. Vznikla zlúčením Rakše s obcou *[[Nedozor]]* (prvá zmienka v roku 1264).

## Kultúra a zaujímavosti
### Pamiatky
* Rodný dom Michala Miloslava Hodžu s pamätnou izbou, jednopodlažná murovaná stavba na pôdoryse obdĺžnika. Na dome je osadená pamätná tabuľa z roku 1911.

* Dedinská zvonica v časti Nedozor, murovaná ľudová stavba na pôdoryse štvorca s barokovou helmicou, z roku 1820. Stavba má hladké fasády, rezonančné otvory sú ukončené segmentom s podseknutím, strecha je pokrytá šindľom. Nachádza sa tu zvon z roku 1829 od S. Hackenbergera z Kremnice.

### Neziskové organizácie
V obci Rakša sa takmer každoročne konajú skautské tábory. V Rakši je krásna príroda, výborné prostredie a viacero rovných lúk,
ktoré sú potrebné pre vybudovanie skautského táboriska.

## Osobnosti obce
### Rodáci
* Matúš Rakšáni (*  – † 1665) spisovateľ, rektor školy v Kremnici
* Ján Rakšáni (* 1645 – † 1687) účastník Tököliho povstania, popravený v Prešove
* Michal Miloslav Hodža (* 1811 – † 1870), národný buditeľ, evanjelický farár, básnik, jazykovedec, reprezentant slovenského národného hnutia
* Ondrej Hodža (* 1819 – † 1888), evanjelický kňaz, národnokultúrny pracovník a cirkevný hodnostár
* Jozef Jaroslav Hodža (* 1840 – † 1918), evanjelický farár, náboženský publicista
* Michal Ursíny (* 1865 – † 1933) inžinier, pedagóg, profesor techniky v Brne
* Ján Ursíny (* 1896 – † 1972), politik, cirkevný hodnostár, účastník protifašistického odboja

## Referencie

## Iné projekty

## Externé odkazy
* 


Kategória:Obce okresu Turčianske Teplice
Veľký Čepčín

**Veľký Čepčín** je obec na Slovensku v okrese Turčianske Teplice.

## Polohopis
Obec leží v centrálnej časti Turčianskej kotliny, asi 5 km severozápadne od Turčianskych Teplíc.

## Dejiny
thumb|left|Veľký Čepčín
Obec sa spomína od roku 1262 ako Cheptsin, doložená je z roku 1343 ako Shepcsin, z roku 1359 ako Cepchin, Chepchin, z roku 1369 ako Chepchen, z roku 1534 ako Nagyczepchyn, z roku 1736 ako Nagy Cscheptschin, Slauice Welky Cseptzjn, z roku 1773 ako Welky Czepczin, maďarský Nagycsepcsén.

Od roku 1383 obec patrila Vladárovcom, v roku 1663 tu mali kúrie aj Šándorovci a Bendíkovci. V roku 1787 mala obec 58 domov a 357 obyvateľov, v roku 1828 tu bolo 61 domov a 309 obyvateľov. Zaoberali sa poľnohospodárstvom a remeslami. Za I. ČSR pracovali ako roľníci a poľnohospodárski robotníci. Podporovali partizánske hnutie. Počas SNP a pri oslobodzovaní obce sa viedli ťažké boje. Obec vyznamenali Pamätnou medailou SNP.

## Symboly obce
### Erb
Erb obce pozostáva z červeného štítu, v ktorom z vodnej hladiny vyskakuje biely jeleň, sprevádzaný žltou hviezdou a bielym polmesiacom v horných rohoch štítu.

## Kultúra a zaujímavosti
### Pamiatky
* Dedinská zvonica spojená s požiarnou zbrojnicou, murovaná stavba na pôdoryse obdĺžnika s nadstavanou drevenou štvorcovou zvonicou s ihlancovou helmicou zo začiatku 20. storočia.

## Osobnosti obce
### Rodáci
* Ján Lichner (* 1897 – † 1979), politik

## Referencie

## Iné projekty

## Externé odkazy
* 


Kategória:Obce okresu Turčianske Teplice
Turčianske Kľačany

**Turčianske Kľačany** sú obec na Slovensku v okrese Martin.

## Dejiny
Prvá písomná zmienka o obci pochádza z roku 1374.

## Kultúra a zaujímavosti
### Pamiatky
* Evanjelická modlitebňa, jednoduchá halová stavba s pravouhlym záverom a predstavanou vežou. Vznikla dostavbou staršej zvonice, murovanej stavby na pôdoryse štvorca s ihlancovou helmicou. Fasády modlitebne sú hladké, okná majú polkruhové ukončenie. 

### Turizmus
* Turčianske Kľačany – Chata na Kľačianskej Magure – Suchý – Chata pod Suchým – Starý hrad - Strečno 
* Farba turistickej značky: zelená 5637 – červená 0802 
* Poloha : Krivánska Fatra – západná časť, Východiskový bod: Turčianske Kľačany, zastávka SAD, parkovisko, Cieľový bod: Strečno, zastávka SAD, parkovisko 
* Časový rozvrh: Turčianske Kľačany – Chata na Kľačianskej Magure 1 ¾ hod. – Suchý l hod. – Chata pod Suchým ¾ hod. – Starý hrad 1 ½ hod. – Nezbudská Lúčka ¾ hod. – Strečno ¼ hod. 
* Spolu: 6 hod., Prevýšenie: 1108 m.

### Kultúra
Každoročne sa tu konajú začiatkom januára preteky koní Kľačianska Podkova, ktorá svojim zaujímavým programom láka mnoho návštevníkov.

## Referencie

## Iné projekty

## Externé odkazy
* 


Kategória:Obce okresu Martin
Kategória:Sídla na Váhu
Socovce

**Socovce** sú obec na Slovensku v okrese Martin. Najvýznamnejšou pamiatkou je Kostol Narodenia Panny Márie z prvej polovice 13. storočia.

## Kultúra a zaujímavosti
### Pamiatky
* Rímskokatolícky kostol Narodenia Panny Márie v lokalite Svätá Mara, pôvodne románska jednoloďová stavba s polygonálnym ukončením presbytéria, bez veže, najneskôr z prvej polovice 13. storočia. Vznikol ako súčasť hradiska Stráž, na vyvýšenine nad riekou Turiec. Ide o jednu z najstarších sakrálnych stavieb v Turci. Bol súčasťou rozsiahleho areálu zloženého z kostola, fortifikácie, zvonice, budovy fary a hospodárskeho objektu. V prvej polovici 13. storočia nahradili rannostredovekú stavbu románskym jednolodím. V rokoch 14341436 bol objekt rozšírený o polygonálnu svätyňu. Na začiatku 16. storočia pristavali neskorogotickú kaplnku Najsvätejšej Trojice so sieťovou klenbou. Od 13. storočia bol kostol v majetku kláštorských premonštrátov, v rokoch 1590 až 1683 bol kostol evanjelický. Počas protireformácie bol evanjelikom kostol odobratý. Kostol bol upravovaný v roku 1779 (kedy bol zaklenutý plackovými klenbami a zastrešený hambalkovým krovom). V roku 1914 postavili pri kostole murovanú zvonicu na mieste starej, drevenej. Od roku 1945 je kostol fíliou farnosti Svätý Ďur, postupne preto zanikli nevyužívané časti areálu, ako napríklad fara. Z vnútorného zariadenia kostola je zaujímavý barokový oltár Panny Márie z prvej polovice 18. storočia s pozdne gotickou sochou Madony datovanej asi do roku 1500 a neskorogotická krstiteľnica polygonálneho kalichového typu z polovice 15. storočia. V kostole sa nachádzajú aj hodnotné gotické dvere, medzi svätyňou a sakristiou z konca 13. storočia a vonkajšie dvere z prelomu 15. a 16. storočia.

038 43 Socovce, Slovakia - panoramio.jpg|Kostol Narodenia Panny Márie


## Osobnosti obce
### Rodáci
* Anton Vojták (* 1831 – † 1886), rímskokatolícky kňaz
* Emil Ondrík (* 1910 – † 2010), rímskokatolícky kňaz

### Pôsobili tu
* Ignác Budiač (* 1750? – † 1791), rímskokatolícky kňaz, od r. 1784 bol farárom vo Sv. Mare, kde aj zomrel.
* Jozef Kubanček (* 1778 – † 1824), rímskokatolícky kňaz, od r. 1809 farár v Sv. Mare, zomrel pri novoročnej kázni
* Anton Beláni (* 1805? – † 1844), rímskokatolícky kňaz, od r. 1841 pôsobil vo Sv. Mare, od roku 1842 dekan tu aj zomrel

## Referencie

## Iné projekty

## Externé odkazy
* 
* Apsida.sk- profil stredovekého kostola


Kategória:Obce okresu Martin
Dolný Kalník

**Dolný Kalník** je obec na Slovensku v okrese Martin.

## Dejiny
Prvá písomná zmienka o obci pochádza z roku 1355.

## Galéria

Image:Dolný Kalník08.JPG|Miestna ľudová architektúra
Image:Dolný Kalník09.JPG|Obecný úrad
Image:Dolný Kalník05.JPG|Pohľad na obec
Image:Dolný Kalník01.JPG|Vstup do obce


## Referencie

## Iné projekty

## Externé odkazy
* 


Kategória:Obce okresu Martin
Diaková (obec)

**Diaková** je obec na Slovensku v okrese Martin, v Žilinskom kraji.

## Polohopis
Nachádza sa pri Dražkovciach, 4 km východne od Martina. Obec leží na severovýchode Turčianskej kotliny v doline Sklabinského potoka - Cedrona. 

## Dejiny
Prvá písomná zmienka pochádza z roku 1348. Je ňou listina Ľudovíta I. Turčianskemu konventu v prepise Žigmunda z roku 1430 dnes uložená v Budapešti. Rieši spor o chotárne hranice syna Petra z Dražkoviec. V minulosti to bola vždy malá obec, patriaca k hradnému panstvu Révaiovcov. Počet obyvateľov výraznejšie ovplyvnil mor, ktorý zasiahol obec v roku 1875 (zomrelo 25 ľudí) a&nbsp;vysťahovalectvo do USA v&nbsp;rokoch 1900-1910.

V Turci bola rovnakým menom pomenovaná ešte jedna obec, ktorá už neexistuje a je dnes súčasťou Malého Čepčína, okres Turčianske Teplice (kedysi Albertová, prvá písomná zmienka 1327).

V roku 1929 bola postavená strážnica v hodnote 18 000 Kčs. V roku 1936 bola dedina pripojená na elektrickú sieť.

## Názov
Názov *Diaková* dostala obec podľa hodnosti (*literát-diak*)  magistra Pavla, syna Gála zo Zorkoviec (14.&nbsp;storočie). Tento bol notárom zvolenského župana Donča a prvým zemianskym vlastníkom obce.

**Vývin názvu obce** 
* 1348 – *Dyak* (prvá písomná zmienka) 
* 1371 – *Dyakfalw*
* 1403 – *Dyakfalwa"
* [[1547]] – *Dyakowawez*
* [[1622]] – *Deakowa, Diakowa*
* [[1773]] – *Deákfalva, Diakowa*
* [[1786]] – *Deakfalwa, Diakowa*
* [[1808]] – *Deákfalu, Diákowa*
* [[1863]] – [[1913]] – *Deákfalu*
* [[1920]] – *Diaková''

## Symboly obce
### Erb obce
V modrom štíte zlatý ľavošikmý polmesiac s tvárou, v pravom hornom a ľavom dolnom rohu po jednej striebornej hviezde. Bol prijatý obecným zastupiteľstvom 06. 08. 1998. Historicky doložený na základe odtlačku pečatidla obce z 19. str., zachovaného na písomnosti spred roku 1872. Autorom je Branislav Kohút, v Heraldickom registri SR zapísaný pod číslom: D-81/1998.

## Obyvateľstvo
náhľad|Ľudová architektúra v obci

## Doprava
Diaková je prístupná autom z Martina smerom na Sklabiňu cez obec Dražkovce (popri kostole). Autobus do obce chodí na trase Martin - Sklabinský Podzámok, alebo Martin - Turčianske Jaseno. Niektoré spoje zachádzajú priamo do obce k obecnému úradu, často však treba vystúpiť v susedných Dražkovciach pri kostole.

Najbližšie železničné spojenie je v Martine a vo Vrútkach.

Cez obec prechádza zelená cyklotrasa z Martina. Na neďalekej križovatke s hlavnou cestou sa križujú cyklistické trasy, ktoré spájajú Martin, Turčianske Teplice, Vrútky, Žabokreky a ďalšie obce Turca.

## Referencie

## Iné projekty

## Externé odkazy
* 


Kategória:Obce okresu Martin
Benice (okres Martin)

**Benice** je obec na Slovensku v okrese Martin.

## Polohopis
Obec veľmi tesne susedí s ľudnatejšou obcou Príbovce. Nachádza sa uprostred Turčianskej kotliny, na ľavostrannej terase rieky Turiec. Podložie tvoria karbonatické štrky. Má nivné, lužné a hnedé lesné pôdy. Skoro celý kataster obce je odlesnený. Od roku 1966 je úsek rieky Turiec pri Beniciach chránený pre štúdium výnimočne zachovaného lužného toku rieky a štúdium života hlavátky podunajskej.

## Dejiny
Obec Benice je stará turčianska zemianska obec, na mieste dnešnej obce existovala už v roku 1113 osada neznámeho mena, v majetku zoborského benediktínskeho kláštora. V trinástom storočí sa územie obce nazývalo „Zem Imricha“ a v roku 1267 ju nájdeme v záznamoch ako „Bene“. Je sídelnou obcou rodu Benických, známeho vplyvným vystupovaním vo veciach Turčianskej župy a horlivých obhajcov práv evanjelikov. V obci sa nachádza klasicistická kúria z polovice 19. storočia, postavená na základe pôvodnej renesančnej kúrie. V roku 1269 daroval kráľ Belo IV. turčianskym jobagiónom Tomášovi, Benediktovi a Martinovi de Benych - Benice. V roku 1413 povýšil kráľ Žigmund Martina z Beníc, ktorý bojoval v jeho službách proti Turkom a udelil mu novú donáciu na Benice medzi skutočných šľachticov. Mikuláš Benický získal všetky majetky rodu Mičinských, podľa tohto rodu získal ďalší perdikát a v roku 1562 mu kráľ za zásluhy udelil armáles. 

## Kultúra a zaujímavosti
### Pamiatky
* Kúria Benických, jednopodlažná bloková stavba s valbovou strechou zo 17. storočia. Interiér je zaklenutý valenou klenbou. V 19. storočí túto stavbu rozšírili prístavbou k severnej fasáde. Pred západnú fasádu nechali postaviť rizalit s troma poľami pruskej klenby. Asymetrické riešenie hlavnej fasády poukazuje na inkorporáciu starej renesančnej kúrie do novej stavby. Okná si zachovali šambrány z 19. storočia. Začiatkom 20. storočia patrila kúria rodine Pivkovcov. K poslednej obnove došlo v rokoch 1992-1993. Vtedy bola kúria upravená na penzión.
* V obci stála aj klasicistická kúria, jednopodlažná bloková stavba so sedlovou strechou z prvej polovice 19. storočia. Nachádzala sa v radovej zástavbe, na čísle 58. Stavba mala hladké fasády a dominantný rizalit lemovaný pilastrami ukončený trojuholníkovým štítom s tympanónom. V roku 2019 bol historický objekt zbúraný. 
* Kaplnka Sv. Jána Nepomuckého, postavená turčianskym župným notárom Michalom Nagym.

## Občianska vybavenosť
V obci sa nachádza základná škola, ktorú navštevujú žiaci z niekoľkých obcí Turca.

## Osobnosti obce
* Gašpar Benický (* 1674 – † ?), zeman, kurucký diplomat

## Referencie

## Iné projekty

## Externé odkazy
* 


Kategória:Obce okresu Martin
Ďanová

**Ďanová** je obec na Slovensku v okrese Martin.

## Polohopis
Obec sa nachádza približne 12 km južne od Martina. Asi  od Ďanovej sa nachádza rybník s rozlohou cca . Slúži rybárom a je tiež veľmi vyhľadávaný na rekreáciu (kúpanie). V blízkosti obce sa nachádzajú 3 lyžiarske strediská: Martinské hole, Jasenská dolina, Snowland Valčianska dolina.

## Dejiny
Prvé písomné zmienky o obci pochádzajú od konca 13. a začiatku 14. storočia ako usadlosť s dvoma kúriami v chotári osady Sebeslavce a dedičstvo Révayovského panstva. Pod pôvodným názvom Villa Jank, čiže Janova Ves, sa spomína od roku 1252. V písomných prameňoch sa v roku 1331 po prvý raz spomína pod názvom „Villa Dean“ resp. Lúka Dyan. Malá vzdialenosť od Blatnického hradu spôsobila, že rýchlo stratila svoje zemianske postavenie a stala sa poddanskou obcou pánov Blatnice.

Ďanová (Dianfalva alebo Duianovwa) patrila ku hradu patrila do roku 1848. Erb obce je z roku 1862, zobrazuje lemeš pluhu, ako znak roľníckeho spôsobu života jej obyvateľov.

Ďanová bola v Turci známa ako obec s bohatou olejkárskou a šafraníckou tradíciou. Pri blatnickom potoku v minulosti stáli dva mlyny a píla, pracovala tu i malá tehelňa. V obci bola aj kováčska vyhňa a rozvíjala sa tu tkáčska výroba.

V roku 1895 vznikol v obci dobrovoľný hasičský zbor, ktorý pomáhal pri likvidácii požiarov a ochrane majetku občanov.

V šesťdesiatych rokoch 20. storočia sa tu ťažila rašelina a tak vznikol rybník, do ktorého napustili ryby. Nachádza sa juhovýchodne od obce. V roku 2005 bol vyčistený a prehĺbený. Každoročne sa sem chodia v lete rekreovať nielen obyvatelia obce, ale aj z okolitých obcí a miest Turca.

## Kultúra a zaujímavosti
### Pamiatky
* Dedinská zvonica, murovaná stavba s drevenou nadstavbou na pôdoryse štvorca z 19. storočia. Stavba má hladké fasády, ukončená je stanovou strechou.
* Od Ďanovej asi okolo 0,8 km je Ďanovský rybník, ktorý je vhodný pre rybárov aj pre kúpanie. V roku 2016 sa tu uskutočnil Turčiansky triatlon.

## Šport
* futbalový klub FK Ďanová

## Osobnosti

* Otto Jaroslav Vrtiak (*1924 – † 2001), slovenský veterinárny lekár, rektor Vysokej školy veterinárnej v Košiciach (je po ňom pomenovaný dom v Ďanovej, kde sa 16. Septembra 2022 uskutočnila oslava 770. Výročia od vzniku Ďanovej)

## Referencie

## Inè projekty

## Externé odkazy
* 


Kategória:Obce okresu Martin
Turčiansky Peter

**Turčiansky Peter** je obec na Slovensku v okrese Martin.

## Dejiny
Vyvinutá obec je doložená z roku 1323 ako Scenpeter, Zenpeter, Zenthpetur, z roku 1773 ako Szent Péter, Sw. Peter, z roku 1920 ako Svätý Peter, z roku 1948 ako Turčiansky Svätý Peter, v roku 1960 ako Turčiansky Peter, maďarsky Szentpéter, Turócszentpéter, latinsky S. Petrus. 

Založili ju na území, ktoré v roku 1309 daroval magister Donč Tomášovi, Dionýzovmu synovi. V roku 1386 patrila synom Pavla zo Záturčia, v 18. storočí Szennesyovcom, v 19. storočí Nyáryovcom. V roku 1784 mala 32 domov a 199 obyvateľov, v roku 1828 mala 22 domov a 203 obyvateľov. Zaoberali sa poľnohospodárstvom, olejkárstvom a domácim zhotovovaním liečiv. 

Za I. ČSR bol Turčiansky Peter poľnohospodárskou obcou. 

Počas druhej sv. vojny sa obyvatelia zapojili do partizánskeho hnutia a SNP.

## Kultúra a zaujímavosti
### Pamiatky
* Rímskokatolícky kostol sv. Petra, jednoloďová ranogotická stavba s pravouhlym ukončením presbytéria a predstavanou vežou z druhej polovice 13. storočia. Okrem hrubej stavby sa zo stredovekých detailov zachovalo zaklenutie krížovou rebrovou klenbou a štrbinové okno vo svätyni a južný portál, ku ktorému bola pristavaná kaplnka. Hambalkový krov kostola bol dendrochronologicky datovaný do obdobia medzi polovicou 14. storočia a začiatkom 16. storočia. Prešiel renesančnou prestavbou v 17. storočí, z tohto obdobia pochádza zaklenutie lode. Stavba bola barokovo upravená v roku 1754. Posledná radikálna úprava sa uskutočnila v rokoch 1946-1947, ktorá odstránila pôvodné zariadenie. Dochovala sa vitráž s vyobrazením sv. Petra z roku 1904. Z tohto kostola pochádzajú štyri neskorogotické sochy svätých Petra, Pavla, Kataríny a Barbory, ktoré sú od roku 1940 súčasťou zbierok SNM v Martine. Kostol má hladké fasády, veža s drevenou nadstavbou je ukončená ihlancovou helmicou. 

* Dávidovský kaštieľ, dvojpodlažná obdĺžniková stavba, pôvodne neskororenesančná kúria zo 17. storočia. Od polovice 18. storočia vlastnia obec aj s kúriou Ňáriovci. V roku 1889 bola Karolom Ňárim zástadne prestavaná, pribudlo južné a severné krídlo s nárožnými valcovými arkiermi. Fasády majú neorenesančný a empírový dekor. Nárožia kaštieľa sú lemované bosážou. Okná prízemia majú jednoduché šambrány s vrcholovým klenákom, šambrány poschodia sú bosované s klenákom. Po druhej svetovej vojne bol kaštieľ zoštátnený a sídlil tu Výskumný ústav poľnohospodársky. 
* Dedinská zvonica, murovaná stavba na pôdoryse štvorca s ihlancovou helmicou. Fasády sú členené lizénami, rezonančné otvory šambránami. 

súbor:Turčiansky Peter15.JPG|Kostol sv. Petra
súbor:Turčiansky Peter16.JPG
súbor:Turčiansky Peter18.JPG
súbor:Turčiansky Peter17.JPG|Detail presbytéria
súbor:Turčiansky Peter08.JPG|Obecná zvonica

## Osobnosti obce
* Jozef Dlugopolský (* 1890 – † 1956) rímskokatolícky kňaz, publicista
* Ernest Charles Albert Nyáry OCD (* 1906 - † 1987) rímskokatolícky rehoľník, kňaz a arcibiskup v Bagdade

## Referencie

## Zdroj
* 

## Iné projekty

## Externé odkazy
* 


Kategória:Obce okresu Martin
Nolčovo

**Nolčovo** je obec na Slovensku v okrese Martin.

## Dejiny
Prvá písomná zmienka o obci pochádza z roku 1430 vo forme *Nokczo*.

## Kultúra a zaujímavosti
### Pamiatky
* Dedinská zvonica, drevená stavba na pôdoryse štvorca s malou drevenou nadstavbou s ihlancovou helmicou. Nachádza sa tu zvon z roku 1844. Zvonica bola obnovená v roku 2013.

Obrázok:Nolčovo06.JPG|Obecná zvonica


## Referencie

## Iné projekty

## Externé odkazy
* 


Kategória:Obce okresu Martin
Kategória:Sídla na Váhu
Turčiansky Ďur

**Turčiansky Ďur** je obec na Slovensku v okrese Martin. Nachádza sa tu gotický Kostol sv. Juraja zo začiatku 14. storočia.

## Dejiny
Pôvodne poddanská obec dostala dnešný názov v období postavenia kostola zasväteného svätému Jurajovi okolo roku 1332 ako Eccelsio Sancti Georgi (farnosť Svätého Juraja), hoci územie ako obývané sa spomína už v listine Bela IV. z roku 1249, kedy ho daroval znievskym premonštrátom. Tradícia stavania mája sa traduje od začiatku 15. storočia. Vrchný staviteľ je, už od roku 2021, Michal Páleš prezývaný hrozný. 

## Kultúra a zaujímavosti
### Pamiatky
* Rímskokatolícky kostol sv. Juraja, jednoloďová gotická stavba s polkruhovým ukončením presbytéria a predstavanou vežou z prelomu 13. a 14. storočia. Nachádza sa v areáli cintorína, na vyvýšenej polohe, uprostred obce. V období reformácie bol využívaný evanjelikmi, od roku 1591 je jezuitský. Prešiel prestavbou v rokoch 1602-1605, kedy bola rozšírená loď a bol nanovo zaklenutý. V roku 1748 ho postihol požiar, po ktorom bol barokovo upravený. Hlavný oltár vo forme trojosového víťazného oblúka s obrazom sv. Juraja je ranobarokový z prelomu 17. a 18. storočia. Bočné oltáre Panny Márie a sv. Anny sú barokové z polovice 18. storočia. Z tohto obdobia pochádza aj kazateľnica. Hodnotným prvkom interiéru sú gotické drevené dvere s oplátovaním a dekoratívnym pásovaním z obdobia vzniku kostola. Dnes sú umiestnené v sekundárnej polohe. Kostol má hladké fasády členené opornými piliermi, veža je ukončená ihlancovou helmicou. 

súbor:Turócszentgyörgy 05.JPG|Kostol sv. Juraja
súbor:Turócszentgyörgy 02.JPG


## Osobnosti obce
*Ján Országh (* 1816 – † 1888), rímskokatolícky kňaz, druhý podpredseda Matice slovenskej

## Referencie

## Iné projekty

## Externé odkazy
* 
* Apsida.sk- profil gotického kostola


Kategória:Obce okresu Martin
Horný Kalník

**Horný Kalník** je obec na Slovensku v okrese Martin.

## Dejiny
Prvá písomná zmienka o obci pochádza z roku 1225.

## Osobnosti obce
### Rodáci
* Juraj Rohoň (Rohoni) (* 1773 – † 1831), evanjelický farár, spisovateľ, zberateľ ľudových piesní a národný buditeľ 

## Galéria

Obrázok:Horný Kalník WF9.jpg|Pohľad na obec
Obrázok:Horný Kalník WF9 (2).jpg
Obrázok:Horný Kalník02.JPG|Obecný úrad
Obrázok:Horný Kalník03.JPG


## Referencie

## Iné projekty

## Externé odkazy
* 


Kategória:Obce okresu Martin
Podhradie (okres Martin)

**Podhradie** je obec v okrese Martin na Slovensku. V roku 1991 bola obec zlúčená s obcou Konské.

## Polohopis
Obec leží na predhorí Veľkej Fatry v severovýchodnej časti Turčianskej kotliny v doline Podhradského potoka. Kataster obce je zalesnený bučinami a smrečinami. Prevažujú tu hnedé lesné pôdy a rendziny. V doline Hradská sa nachádza minerálny prameň.

## Dejiny
Obec vznikla v 15. storočí ako podhradie Sučianskeho hradu, doložená je v roku 1699. Patrila panstvu Sučany a do 19. storočia Ňáriovcom. Obyvatelia obce podporovali partizánske hnutie počas Druhej svetovej vojny, v septembri 1944 došlo pri obci k boju partizánskej skupiny kpt. Kirijeva s Nemcami. V roku 1957 obec vyhorela. V roku 1952 tu bolo založené JRD.

## Kultúra a zaujímavosti
### Pamiatky
* Evanjelická modlitebňa, jednoduchá halová stavba s pravouhlym záverom a čiastočne zapustenou vežou z roku 1904. Fasády sú dekorované šambránami, okná polkruhovo ukončené. Veža je lemovaná lizénami a ukončená ihlancovou helmicou. 

súbor:Podhradie 2 MF3.jpg|Evanjelická modlitebňa
súbor:Podhradie08.JPG
súbor:Fatra 2023 P78 Podhradie prayer room.jpg


### Kultúra
V obci sa každoročne v júli organizuje kultúrne podujatie *Kvet Podhradia*, s výstavou kvetov a mnohým iným.

### Turistika
Obec je východiskom turistických trás do Veľkej Fatry. Nad obcou sa nachádza gotická pevnôstka z 1. polovice 15. storočia, v Hradskej doline nájdeme pozostatky Sučianskeho hradu. V ústí Hradskej doliny sa nachádzal lyžiarsky vlek, dnes je mimo prevádzky.

## Referencie

## Pozri aj
* Zoznam kultúrnych pamiatok v obci Podhradie (okres Martin)

## Iné projekty

## Externé odkazy
* 


Kategória:Obce okresu Martin
Sklabinský Podzámok

**Sklabinský Podzámok** je obec na Slovensku v okrese Martin. Dejiny obce sú úzko späté s hradom Sklabiňa, ktorého zrúcaniny sú na blízkom návrší.

## Kultúra a zaujímavosti
### Pamiatky
* Sklabinský hrad, zrúcanina rozsiahleho hradného komplexu založeného v 13. storočí. Skladá sa zo štyroch častí, najstaršieho hradného jadra na vrchole homoľovitého kopca, hradobného múru obkolesujúceho hradné jadro s okružným nádvorím z 15. storočia, renesančného kaštieľa z druhej polovice 16. storočia a vonkajšieho hradobného múru s baštami z prvej polovice 17. storočia. Do polovice 18. storočia bol komplex centrom Turčianskej stolice, kedy bolo presunuté do Turčianskeho sv. Martina. Horný hrad bol opustený v období okolo roku 1700, dolný kaštieľ padol za obeť nemeckým fašistom, ktorí ho spolu s rozsiahlymi zbierkami vypálili v roku 1944.


súbor:Sklabinský hrad, 2002.jpg|Sklabinský hrad
súbor:Sklabinský hrad - panoramio.jpg
súbor:Hrad Sklabiňa - panoramio - Michal Jakubský.jpg
súbor:Chátrajúci palác - panoramio.jpg|Ruiny renesančného kaštieľa
súbor:Hrad Sklabiňa - panoramio - Michal Jakubský (3).jpg
súbor:Hrad Sklabiňa - panoramio - Michal Jakubský (2).jpg


## Ocenenia

## Referencie

## Pozri aj
* Zoznam kultúrnych pamiatok v obci Sklabinský Podzámok

## Iné projekty

## Externé odkazy
* 


Kategória:Obce okresu Martin
Kategória:Obce vypálené počas druhej svetovej vojny na Slovensku
Laskár (okres Martin)

**Laskár** je obec na Slovensku v okrese Martin.

## Kultúra a zaujímavosti
### Pamiatky
* Dedinská zvonica, drevená ľudová stavba na pôdoryse štvorca s ihlancovou helmicou. 
* Dedinská zvonica v časti Valentová, drevená ľudová stavba na pôdoryse štvorca so šindľovou strechou. Subtílna stavba je členená podlomenicou na dve úrovne, v hornej časti sa nachádza zvonovitý rezonančný otvor. 
* Požiarna zbrojnica z Valentovej, poschodová ľudová zrubová stavba na pôdoryse štvorca s ochodzou a sedlovou strechou. Stavba bola prenesená do Múzea Slovenskej dediny v Martine.

## Galéria

Obrázok:038 43 Laskár, Slovakia - panoramio.jpg|Príroda v okolí obce
Obrázok:Valentová zvonica.jpg|Drevená zvonica v časti Valentová
Obrázok:Valentová zvonica1.jpg|Drevená zvonica v časti Valentová


## Referencie

## Iné projekty

## Externé odkazy
* 


Kategória:Obce okresu Martin
Ležiachov

**Ležiachov** je obec na Slovensku v okrese Martin.

## Dejiny
Prvá písomná zmienka je z roku 1252, obec sa spomína ako majetok turčianskeho kláštora (ako *terra quinque villarum*, teda v preklade "zem piatich dedín", jednou z nich je veľmi pravdepodobne myslený Ležiachov). Pretože však bola cirkevným majetkom, písomných prameňov zo stredoveku je o nej relatívne málo.

Koncom 18. storočia patrila obec Uhorskej kráľovskej komore, v 19. sa stala súčasťou uhorského Študijného fondu, z ktorého sa udržiavala Trnavská univerzita (neskôr presunutá do Budapešti). V novoveku mala obec spoločného richtára so susednou obcou Slovany.

Obec bola najskôr osada obohnaná prútenou ohradou (lesou), odtiaľ pravdepodobne pochádza aj jej pomenovanie. Alternatívne však názov obce znamená "sídlisko", miesto osídlenia. 

V roku 1715 je doložené, že obec mala 26 domácností, v roku 1785 v Ležiachove stálo 37 domov a žilo 311 obyvateľov. V roku 1828 už len 32 domov a 259 obyvateľov. Úpadok pokračoval do takej miery, že v rokoch 1970 až 1989 bola obec zaradená do plánovaných zánikových obcí a nemala obecný úrad.

V minulosti sa časť obyvateľov zaoberala pestovaním ľanu, konope, výrobou ľanového oleja, a šafraníctvom. Doložené je, že v obci bolo až 43 olejkárskych rodín. Neskôr najčastejšie pracovali v poľnohospodárstve.

Počas SNP občania podporovali a zapojili sa do povstania.

## Názov
**Vývin názvu obce**
* 1534 – *Lesako*
* 1773 – *Lezsjacho*, *Lezjacho*
* 1786 – *Lezsjacho*
* 1808 – *Lezsáchó*, *Lesachó*, *Ležjáchow*, *Ležáchow*
* 1863 – *Lezsiachó*
* 1873 – 1877, 1892 – 1907 – *Lezsjachó*
* 1882 – 1888 – *Lezsjahó*
* 1913 – *Lézsa*
* 1920 – *Ležiachovo*
* 1927 – *Ležiachov*

## Kultúra a zaujímavosti
### Pamiatky
* Kaplnka sv. Jána Krstiteľa, jednoloďová ľudová stavba so segmentovým záverom a drevenou zvonicou tvoriacou súčasť jej hmoty z rokov 1811 – 1817. Stavba má hladké fasády, veža je ukončená ihlancovou helmicou.

## Politika
### Starostovia
* 20022005 – Jozef Košút (nezávislý), († 2005)
* 2006 2007 Pavel Školník (ĽS-HZDS), (doplňovacie voľby 25. marca 2006) 
* 2007 2022 Katarína Michalková (ĽS-HZDS)

## Osobnosti obce
* Jozef Országh (* 1836 – † 1925), podnikateľ, obchodník, statkár, účastník zahraničného československého odboja v Rusku, spolupracovník Národnej rady československej
* Adriána Ferenčíková (* 1940), vedecká pracovníčka Jazykovedného ústavu Ľudovíta Štúra SAV, lektorka slovenského jazyka v Orientálnom inštitúte (Istituto Universitario Orientale) v Neapole a na univerzite v Ríme

## Referencie

## Iné projekty

## Externé odkazy
* 


Kategória:Obce okresu Martin
Trebostovo

**Trebostovo** je obec na Slovensku v okrese Martin. Nachádza sa tu renesančný Révaiovský kaštieľ z 2. tretiny 17. storočia. Obcou preteká Trebostovský potok.

## Kultúra a zaujímavosti
### Pamiatky
* Révaiovský kaštieľ je významná vrcholnorenesančná pamiatka v celoslovenskom meradle. Pôvodne štvorkrídlová renesančná budova s nárožnými vežami sa nachádza na návrší na východnej strane obce. Kaštieľ bol postavený v polovici 17. storočia ako rodová rezidencia trebostovskej vetvy Révaiovcov. Najstaršia stavba preukázaná archeologickým výskumom na tomto území je obytná veža z lomového kameňa, datovaná z nálezov keramiky do 14.-15. storočia. Trebostovská vetva bola založená v roku 1545, kedy pán blatnického panstva František I. Révai vyčlenil časť svojho majetku, zahŕňajúcu Trebostovo, pre svojho syna. Pravdepodobne pri príležitosti povýšenia do barónskeho stavu zahajujú trebostovskí Révaiovci stavbu nového renesančného sídla na štvorkrídlovej uzavretej dispozícii s bastiónovými nárožnými vežami. Pri stavbe kaštieľa využili blokovú stavbu staršieho kaštieľa zo 16. storočia. Upravený bol barokovo koncom 18. storočia, kedy dostal dnešnú trojkrídlovú podobu. Do začiatku 20. storočia bol kaštieľ v majetku Révaiovcov, neskôr v ňom žilo viacero rodín. Po druhej svetovej vojne bol skonfiškovaný a spravovaný roľníckym družstvom, neskôr SNM. Dnes je stavba opäť v súkromných rukách. Stavba je hodnotná mierou zachovaných umeleckoremeselných detailov. Kaštieľ je dodnes obklopený početnými drevinami z pôvodnej záhrady.
* Révaiovská kúria, jednopodlažná stavba na pôdoryse písmena F s valbovou strechou pôvodne zo štvrtej štvrtiny 16. storočia. Prestavaná bola v 18. a 19. storočí. Nachádza sa západne od kaštieľa. Fasády má dekorované šambránami s klenákmi. 
* Dedinská zvonica, ľudová drevená stavba na pôdoryse štvorca s ihlancovou helmicou. Rezonančné otvory sú polkruhovo ukončené.  
* Pohrebná kaplnka rodiny Révaiovcov, historizujúca stavba na pôdoryse osmihranu zo začiatku 20. storočia. Fasáda je členená lizénami, dekorovaná rímsou s oblúčkovým vlysom. Portál je riešený ako edikula s nápisom „FELTÁMADUNK" (Vstaneme z mŕtvych) a trouholníkovým štítom s tympanónom. Ukončená je kopulou s laternou.

## Občianska vybavenosť
Nachádza sa tu materská škôlka, futbalové ihrisko s tímom FK Trebostovo a súčasťou obce je aj malá vojenská budova.

## Referencie

## Iné projekty

## Externé odkazy
* 


Kategória:Obce okresu Martin
Šútovo

**Šútovo** je obec na Slovensku v okrese Martin. Známa je vďaka neďalekému Šútovskému vodopádu. 

## Polohopis
Obec sa nachádza na severovýchodnom okraji Turčianskej kotliny na úpätí Malej Fatry,  na severovýchod od Martina. Za obcou sa nachádza zatopený kameňolom, ktorý slúži na rekreačné účely. Tento lom sa ale nachádza v časti Rieka, ktorá je v katastrálnom území obce Kraľovany. 

## Dejiny
Prvá písomná zmienka je z roku 1403 ako *Suto*, z roku 1773 ako *Sutowo*, maďarsky *Suttó*. Tento názov je odvodený podľa chovu bezrohých oviec – šút, alebo podľa neďalekej tiesňavy nazývanej starosloviensky „šutom“. Obec patrila panstvu Sklabiňa a do 20. storočia tu mali majetky Révayovci. V roku 1620 mala 14 domácnosti, v roku 1715 mala 16 domácnosti, v roku 1720 mala mlyn a 32 domácnosti, v roku 1785 mala 53 domov a 320 obyvateľov, v roku 1828 mala 61 domov a 337 obyvateľov. Konali strážnu službu v župe. Za I. ČSR pracovali obyvatelia ako roľníci, lesní a železniční robotníci. Boli tu mlyny, vyhne, rozvinuté košikárstvo. Obyvatelia sa zapojili do SNP. Pôdu obrábajú súkromní hospodáriaci roľníci.

## Kultúra a zaujímavosti
### Pamiatky
* Dedinská zvonica spojená s požiarnou zbrojnicou, jednoduchá murovaná stavba na pôdoryse obdĺžnika s nadstavanou drevenou štvorcovou zvonicou s ihlancovou helmicou zo začiatku 20. storočia.

## Galéria

Šútovo01.JPG|Obecná zvonica
Šútovo12.JPG|Ľudová architektúra v obci
Obec Šútovo - Slovensko 01.jpg
Šútovo04.JPG|Železničná zatávka
Village Šútovo - Slovakia 04.jpg|Pohľad na obec Šútovo
Sutovsky vodopad.jpg|Šútovský vodopád


## Referencie

## Iné projekty

## Externé odkazy
* 


Kategória:Obce okresu Martin
Kategória:Sídla na Váhu
Trnovo

**Trnovo** () je obec na Slovensku v okrese Martin.

## Polohopis
Obec sa nachádza v západnej časti stredného Turca, pod pohorím Malá Fatra, v doline Trnovského potoka, približne 9 km od okresného mesta Martin, 37,25 km od krajského mesta Žilina a 3 km od lyžiarskeho strediska Snowland Valčianska dolina. Je priamym východiskom do Trnovskej doliny. 

## Dejiny
Počiatky Trnova sa datujú už od 11. storočia. Názov obce je odvodený od porastu, ktorý tu prvý obyvatelia pri svojom usadení našli a postupne ho klčovali. Prvá písomná zmienka o Trnove pochádza z roku 1256. Spomína sa ako susedná zem Valče, ktorej vlastníkom sa stal roku 1266 zámožný šľachtic a oddaný prívrženec Belu IV. menom Mladik Ruten. Všetky okolnosti nasvedčujú tomu, že už v tomto roku Trnovo bolo prosperujúcou dedinou s väčším počtom kráľovských populov. V roku 1360 sa začínajú objavovať písomné správy o miestnych zemepánoch – zemanoch z Trnova. Títo sa údajne zúčastnili v spore medzi necpalskými šľachticmi a ich príbuznými zemanmi z Dulíc. Pripomenúť tiež treba Jána Trnovského z Trnova, ktorý bol roku 1517 komorníkom Ľudovíta II. Padli obaja v bitke pri Moháči. V 16. storočí bola hlásená výstavba štyroch zemianskych kúrií a tak môžeme na začiatku tohto storočia očakávať v Trnove vznik organizovanej obecnej správy. Pečať a erb obce vychádza z pečiatky z druhej polovice 19. storočia, ktorá sa našla na dokumentoch z roku 1866 a 1867. Nie je známi majiteľ tohto erbu, ale podľa nápisu na pečiatke „kurialska obec Tarnova v Turci“ si Trnovo privlastnilo za obecný symbol.

## Kultúra a zaujímavosti
### Pamiatky
* Zemianska kúria, jednopodlažná bloková klasicistická stavba s valbovou strechou z 19. storočia. Stavba má jednoduché fasády, okná sú lemované šambránami. Nachádza sa na čísle 36. 

## Doprava
Trnovo je prístupné autom z Martina smerom na Valču. Autobus do obce premáva na trase Martin – Trnovo, alebo Martin – Trnovo – Valča. V obci sa nachádzajú tri autobusové zastávky.

Najbližšie železničné spojenie je v Martine, vo Vrútkach a v Príbovciach.

Cez obec prechádza modrá cyklotrasa, ktorá spája Martin, Turčianske Teplice, Valču, Kláštor pod Znievom a ďalšie obce Turca.

## Osobnosti obce
### Rodáci
* Ondrej Čemanka (* 1672 - † 1759), kňaz, vlastivedný pracovník, spolupracovník Mateja Bela 
* Ján Tomčáni, právnik a teoretik modernizácie slovenského poľnohospodárstva 
* Ján Thomka (* 1898 - † 1984), osvetový pracovník, veršovník, učiteľ

## Referencie

## Iné projekty

## Externé odkazy
* 


Kategória:Obce okresu Martin
Ratkovo (okres Martin)

**Ratkovo** je obec na Slovensku v okrese Martin.

## Polohopis
Obec leží na severovýchode Turčianskej kotliny, na pravej strane Váhu. Je lemovaná Malou a Veľkou Fatrou. Obec patrí medzi najmenšie v okrese. 

## Dejiny
Prvé zmienky o obci sú z druhej polovice 13. storočia. Prvá písomná zmienka je z roku 1489. V tomto období patrila k révayovskému majetku. Za prvého zemana v obci sa považuje Matej z Ratkova, ktorý získal majetok za vojenské zásluhy od kráľa Mateja Korvína. V roku 1620 tu stáli iba tri domy, ktoré zničila povodeň. Neskôr sa obyvatelia presťahovali na kopec pod Hradisko, kde si postavili nové drevenice. V roku 1715 mala obec už dvojnásobný počet rodín a ku koncu storočia v štrnástich domoch žilo už 88 obyvateľov, ktorí sa prevažne zaoberali poľnohospodárstvom, rybolovom a pltníctvom. V 18. storočí vznikla v obci obecná správa a aj obecný znak. Je to uhorská kráľovská koruna na vrchu s krížom.

## Kultúra a zaujímavosti
### Pamiatky
* Dedinská zvonica, murovaná stavba s drevenou nadstavbou na pôdoryse štvorca. Zvonica má hladké fasády, rezonančné otvory sú polkruhovo ukončené, ukončená je stanovou strechou.
* Sýpka, ľudová murovaná jednopriestorová stavba na pôdoryse obdĺžnika so sedlovou strechou. Vstup je riešený ako výpustok.

Ratkovo6.JPG|Dedinská zvonica
Ratkovo8.JPG|Sýpka s výpustkom

## Referencie

## Iné projekty

## Externé odkazy
* 


Kategória:Obce okresu Martin
Kategória:Sídla na Váhu